Uznesenie predsedu Všeobecného súdu z 27. júna 2025 – Iran Air/Rada
(vec T-676/24 R)
„Konanie o nariadení predbežného opatrenia – Spoločná zahraničná a bezpečnostná politika – Reštriktívne opatrenia vzhľadom na iránsku vojenskú podporu útočnej vojny Ruska proti Ukrajine a ozbrojených skupín a subjektov v regióne Blízkeho východu a Červeného mora – Návrh na odklad výkonu – Neexistencia naliehavosti“
Jazyk konania: nemčina
Účastníci konania
Žalobkyňa: Iran Air – The Airline of the Islamic Republic of Iran (Iran Air) (Teherán, Irán) (v zastúpení: D. Rahimi Moghaddam a T. Wülfing, advokáti)
Žalovaná: Rada Európskej únie (v zastúpení: E. Kübler a M. Di Gaetano, splnomocnení zástupcovia)
Predmet veci
Svojim návrhom podaným na základe článkov 278 a 279 ZFEÚ žalobkyňa požaduje odklad výkonu rozhodnutia Rady (SZBP) 2024/2698 zo 14. októbra 2024, ktorým sa mení rozhodnutie (SZBP) 2023/1532 o reštriktívnych opatreniach vzhľadom na iránsku vojenskú podporu útočnej vojny Ruska proti Ukrajine a ozbrojených skupín a subjektov v regióne Blízkeho východu a Červeného mora (Ú. v. EÚ L, 2024/2698), a Rady (EÚ) 2024/2697 zo 14. októbra 2024, ktorým sa vykonáva nariadenie (EÚ) 2023/1529 o reštriktívnych opatreniach vzhľadom na iránsku vojenskú podporu útočnej vojny Ruska proti Ukrajine a ozbrojených skupín a subjektov v regióne Blízkeho východu a Červeného mora (Ú. v. EÚ L, 2024/2697), v rozsahu, v akom sa jej tieto akty týkajú.
Výrok
Návrh na nariadenie predbežného opatrenia sa zamieta.
O trovách konania sa rozhodne neskôr.
____________